**Alexei Vladimir Filippenko** (\* 25. júl 1958, Oakland, Kalifornia, Spojené štáty) je americký astrofyzik a profesor astronómie na University of California, Berkeley.

Životopis
---------

V roku 1979 získal bakalársky titul vo fyzike na University of California, Santa Barbara v Santa Barbare a v roku 1984 na California Institute of Technology, kde bol aj členom Hertzovej nadácie, doktorát (titul Ph.D.) z astronómie. Jeho výskum sa zameriava na supernovy a aktívne galaxie vo viditeľnej, ultrafialovej a infračervenej časti spektra.

### Výskum

Bol členom *supernova cosmology project* a *High-z supernova search team*. Neskôr pri objave zrýchľovania rozpínania vesmíru využil práve tieto pozorovania mimogalaktických supernov. Toto univerzálne zrýchľovanie predpokladá existenciu temnej energie a bolo zvolené magazínom Science magazine za najväčší vedecký prelom roku 1998.

Vyvinul a prevádzkuje Katzmanov automatický teleskop – KAIT, plne robotizovaný teleskop, na ktorom sa vykonáva hľadanie supernov tzv. LOSS (Lick Observatory Supernova Search), najúspešnejší projekt hľadania blízkych supernov. Tiež je členom *Nuker Teamu*, ktorý využíva Hubblov teleskop na rozpoznávanie supermasívnych čiernych dier a skúmanie vzťahu medzi hmotnosťou a rozptylom rýchlostí čiernych dier v centrách galaxií. Thompson-reuters index citácií ho označil za najcitovanejšieho výskumníka zaoberajúceho sa vesmírom v 10 ročnom období medzi rokmi 1996 – 2006.

### V médiách

Venuje sa popularizácii astrofyziky, najmä súčasným objavom v oblasti supernov. Vystupoval v dokumentárnim seriáli *The Universe* televíznej stanice *History Channel*. Je autorom náiekoľkých DVD s názvom *Understanding the Universe*, ktoré obsahujú sérii 96 polhodinových prednášok pre vysokoškolskú výučbu.

Ceny a vyznamenania
-------------------

V roku 1992 získal *Newton Lacy Pierceho cenu za astronómiu* a v roku 2000 Guggenheimov grant.

V roku 2009 bol zvolený do Národnej akadémie vied. Okrem týchto uznaní získal mnoho cien za stredoškolskú výučbu, vrátane Ceny Carla Sagan za popularizáciu vedy v roku 2004. V roku 2006 sa dostal cenu pre amerického profesora roka sponzorovanú Carnegi nadáciou za pokrok a prínos učiteľstvu udeľovanú Radou pre pokrok a podporu vzdelávania. V roku 2010 vyhral cenu Richarda H. Emmonsa za excelentné výkony v univerzitnej výučbe astronómie udeľovanej Astronomical Society of the Pacific. Jeho pedagogická činnosť na University of California v Berkeley je veľmi populárna, študenti ho deväťkrát zvolili za *najlepšieho profesora* na akademickej pôde.

Osobný život
------------

Je ženatý, s manželkou Noelle majú štyri deti - Zoe, Simon, Caprielle, a Orion.

Referencie
----------

1. ↑  GLANZ, James. *ASTRONOMY: Cosmic Motion Revealed - BREAKTHROUGH OF THE YEAR* [online]. Science magazine. Dostupné online. (anglicky)
2. ↑  Nuker Team: HST Investigations Into the Central Structure of Galaxies
3. ↑  Cornell University Libraly - A Relationship Between Nuclear Black Hole Mass and Galaxy Velocity Dispersion
4. ↑   *The Most-Cited: Space Science* [online]. [Cit. 2018-07-25]. Dostupné online. Archivované 2008-02-25 z originálu.
5. ↑  Understanding the Universe: An Introduction to Astronomy
6. ↑   *About the ASP Awards* [online]. [Cit. 2018-07-25]. Dostupné online. Archivované 2015-12-23 z originálu.
7. ↑  University of California - Current Faculty
8. ↑   *The Cosmos: Astronomy in the New Millennium*. Cambridge, UK : Cambridge University Press, 2014. Dostupné online. ISBN 9781107276956.

Externé odkazy
--------------

* Oficiálna stránka
* Introduction to General Astronomy – UC Berkeley Webcast (po anglicky)
* Dark Energy and the Runaway Universe – UC Berkeley Webcast (po anglicky)

Zdroj
-----


|  |  |
| --- | --- |
| Portal | Astronomický portál |

*Tento článok je čiastočný alebo úplný preklad článku Alexei Filippenko na anglickej Wikipédii.*

Autoritné údaje: * GND: 135701139
* ISNI: 0000 0000 4974 5514
* LCCN: nr93002895
* NK ČR: mzk2014801377
* ORCID: 0000-0003-3460-0103
* VIAF: 63876879
* WorldCat: lccn-nr93002895